Eesti Teatri Tehniliste Töötajate Ühendus

Teatri Tehniliste Töötajate Ühendus (lühend: ETTTÜ) on aastal 1996 asutatud Eesti mittetulundusühing, mis ühendab Eesti teatrite tehnilisi töötajaid.

Teatri Tehniliste Töötajate Ühendus eesmärk on ühendada Eesti teatrite tehnilisi töötajaid ning kaitsta oma liikmete kutsealaseid, sotsiaalseid ja majanduslikke õigusi. Oma eesmärkide saavutamiseks tegutseb ETTTÜ Eesti teatrite tehnilise personali ühiste huvide arendajana ja kaitsjana; on sotsiaalse dialoogi partneriks tööandjatele ja nende ühendustele oma liikmete töö- ja tasustamistingimuste parandamist puudutavatel läbirääkimistel; arendab ja täiustab oma liikmete erialast pädevust organiseerides kutsealast välja-, täiend- ja ümberõpet; teeb tihedat koostööd teiste teatrikunsti arendamist taotlevate ühendustega Eestis ning sõlmib suhteid vastavate ülemaailmsete organisatsioonidega osalemaks teatritehniliste erialade rahvusvahelistes pürgimustes; osaleb tehniliste erialade töökeskkonna ohutuse ja tervisekaitse nõuete väljatöötamisel ja täiustamisel ning jälgib nendest kinnipidamist teatrites; asutab erifonde ja abistamiskassasid. ETTTÜ tegevliikmeteks on võimalus saada isikutel, kes töötavad teatritehnilistel erialadel. Igal aastal annab ETTTÜ rahvusvahelisel teatripäeval välja oma kolleegipreemia. Kolleegipreemia jaguneb kaheks: lavastust ettevalmistava töötaja auhind ja etendust teenindava töötaja auhind.

TEGEVUSSUUNAD

 Teatritehniline teabekeskus – erialaste messide, seminaride-workshopide, väljapaistvate lavastuste külastuste korraldamine/vahendamine, taotluste vormistamine Kultuurkapitalile, virtuaalse teatritehnilise infokeskkonna loomine.
 Teatri tehniliste töötajate tööportaali loomine.
 Teatritehniliste erialade hea maine kujundamine.
 Koostöö teatritehniliste erialade väljaõpet teostavate haridusasutustega.
 Täiendkoolituse, erialase väljaõppe korraldamine/vahendamine, eksamite korraldamine kutsestandardite taotlemiseks, kutsestandardite uuendamine, kutsestandardite rakendamise kontroll.
 Tehniliste töötajate õiguste kaitse, kollektiivlepingu täitmise jälgimine teatrites ja vajadusel selle muutmine.
 Teatri tehniliste töötajate aktiivne osavõtt Teatriliidu juhtorganite tööst.
 Liidu liikmete erialane ja juriidiline nõustamine.

Hetkel kuulub Eesti teatri tehniliste töötajate ühendusse:

Eve Komissarov (esimees), Ugala Teater

Tauno Makke (aseesimees), Eesti Draamateater

Taivo Pahmann (aseesimees), Rahvusooper Estonia

Külli Root, Rahvusooper Estonia

Mait Visnapuu, Eesti Noorsooteater

Margus Vaigur, Endla Teater

Siim Saarsen, Ugala Teater

Laura Maria Mäits, Ugala Teater

Mari Riin Paavo, Ugala Teater

Viited 

Eesti teater
Eesti mittetulundusühingud